Diari Oficial de la Generalitat Valenciana


Sumari del DOGV 9377, del 07-07-2022 (2022/6370)

Extracte de la Resolució de 7 de juny de 2022, del Vicerectorat d'Innovació i Transferència de la Universitat de València, per la qual convoquen ajudes de mobilitat per a la tercera edició del programa de formació «Emprenedoria rural, actiu i sostenible» (UVemprén rural) i per a la realització de pràctiques en empreses i en entitats locals de municipis de menys de 3.000 habitants de la província de València dirigides a estudiants de grau, màster i doctorat, en el marc del conveni amb la Diputació de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9377

Data del DOGV
:   07-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6370


Data del document
:   07-06-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 7 de juny de 2022, del Vicerectorat d'Innovació i Transferència de la Universitat de València, per la qual convoquen ajudes de mobilitat per a la tercera edició del programa de formació «Emprenedoria rural, actiu i sostenible» (UVemprén rural) i per a la realització de pràctiques en empreses i en entitats locals de municipis de menys de 3.000 habitants de la província de València dirigides a estudiants de grau, màster i doctorat, en el marc del conveni amb la Diputació de València. [2022/6370]  
BDNS (identif.): 637169.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/637169  
  
Primer. Beneficiaris  
Aquest programa va adreçat a l'estudiant matriculat en estudis oficials de grau, màster o doctorat de la Universitat de València.  
  
Segon. Objecte  
Constitueix l'objecte de la tercera edició del programa de formació en «Emprenedoria rural, activa i sostenible» (UVemprén RURAL) seleccionar les millors iniciatives emprenedores i idees de negoci aplicables a l'àmbit rural i alineades amb els objectius i metes de desenvolupament sostenible (WNC 1704), per a participar en un programa intensiu de formació en emprenedoria rural i realitzar pràctiques en empreses, ajuntaments i mancomunitats de municipis de la província de València en risc de despoblament.  
  
Tercer. Bases reguladores  
https://www.uv.es/uvempren/UVempren-Rural/2022/bases-rural\_val\_sig.pdf  
  
Quart. Quantia  
Les ajudes es financen a càrrec del capítol IV del pressupost de la Universitat de València per a l'any 2022, orgànica 2741792735 específica 76584714, per un import màxim de 30.000 €. La convocatòria preveu 8 persones beneficiàries d'ajudes de 1.000 € al mes (màxim 3 mesos) per a despeses de mobilitat, allotjament, etc. També s'atorgarà 1 premi de 3.000 € i 3 premis de 1.000 €.  
  
Cinquena. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria al Diari Oficial de la Generalitat Valenciana (DOGV) i es tancarà el 16 de setembre de 2022.  
  
València, 7 de juny de 2022.- La vicerectora d'Innovació i Transferència (p. d. DOGV 30.05.2022): Rosa María Donat Beneito.